विडम्बना यह है कि आजादी के 62 वर्ष बीत जाने के बाद भी दलित, समाज की मुख्यधारा से जुड़ने का अपेक्षी है। उसे अपनी सुरक्षा और आत्मसम्मान की बहाली के लिये चेतना की सुई की दरकार है। चेतना की वह सुई चाहे दिल्ली के आलोचक डॉ. नामवर सिंह द्वारा लगाई जाये या नारनौल के डॉ. शिवताज सिंह द्वारा। दोनों में से किसी के हाथ से भी दलित का दलित्व क्षीण होता है, तो वही उसके लिये हितकारी है। सवर्ण या दलित का भेद यहां बेजा है।